FAKULTETA ZA INFORMACIJSKE ŠTUDIJE

V NOVEM MESTU

PROJEKTNI MENEDŽMENT

**S FOTOGRAFIJO DO SPLETNE STRANI**

ELABORAT

Mentor: viš. pred. mag. Andrej Dobrovoljc

Novo mesto, 11.11.2015 Andreas Komočar

**KAZALO**

[1 Uvod 3](#_Toc435028843)

[2 Analiza obstoječega stanja 3](#_Toc435028844)

[3 Opis zahtev 4](#_Toc435028845)

[3.1 Funkcionalne zahteve 4](#_Toc435028846)

[3.2 Tehnične zahteve 4](#_Toc435028847)

[3.3 Poslovne zahteve 4](#_Toc435028848)

[4 Cilji projekta 4](#_Toc435028849)

[5 Ključni produkti 5](#_Toc435028850)

[6 Mejniki 5](#_Toc435028851)

[7 Ocena stroškov 5](#_Toc435028852)

[8 Ocena časa 6](#_Toc435028853)

[9 Predpostavke 6](#_Toc435028854)

[10 Omejitve 6](#_Toc435028855)

[11 Tveganja 7](#_Toc435028856)

[12 Pristop 7](#_Toc435028857)

[12.1 Priprava na delavnico 7](#_Toc435028858)

[12.2 Izvedba delavnice 7](#_Toc435028859)

[12.3 Analiza uspešnosti 8](#_Toc435028860)

[13 Udeleženci projekta 8](#_Toc435028861)

# Uvod

Dandanes mladostniki in pa tudi odrasli ogromno časa preživimo pred računalnikom, in sicer tako da brskamo po družabnih omrežjih, igramo igrice, skratka primanjkuje nam kreativnosti in idej kaj drugega početi z računalnikom in internetom ali pa nam enostavno manjka kakšen hobi.

Med dejavnostmi za preživljanje prostega časa se najpogosteje pojavlja poslušanje glasbe, kino ali gledališče in fotografija. Glede na to, da se tudi sami radi ukvarjamo s fotografijo, imamo pa tudi nekaj znanja z izdelavo spletnih strani, smo se za projekt pri predmetu Projektni menedžment odločili, da nekaj naredimo v tej smeri.

Problem, ki ga opažamo je ta, da preprosto ni kaj veliko aktivnosti na področju fotografije v Novem mestu in širše, če pa že obstaja, ne nudi vsega, kar je zajeto v naši zamisli., oziroma ali je delavnica orientirana samo na fotografijo, ne da bi uporabnike seznanili še z osnovami obdelave in predstavitvijo svojih izdelkov na internetu, kar je danes za amaterskega in pa tudi naprednega fotografa zelo priporočeno oziroma skorajda nujno potrebno, vsaj kar se tiče digitalne fotografije.

Ideja našega projekta je zainteresirane naučiti obvladovati svoj fotoaparat, ali pa tudi mobilni telefon z vgrajeno kamero, jih naučiti slike obdelati tako, da bodo primerne za objavo, in te izdelke tudi predstaviti na spletu, v kolikor udeleženec to želi. Ob vsem tem načrtujemo tudi nekakšen foto potep, kjer bi teoretična znanja, katera bodo obiskovalci delavnice pridobili, pretvorili v prakso ter se obenem prijetno družili.

# Analiza obstoječega stanja

Na tem področju seveda obstaja že kar veliko podobnih delavnic ali tečajev, vendar je jugovzhodna Slovenija dokaj prikrajšana za takšne dogodke. Ugotovimo, da v tej regiji ni delavnice, ki bi hkrati pokrila osnove fotografije, obdelave le teh in pa objavo na spletu, kjer bi svoje izdelke postavili na ogled širši množici, obstaja pa dokaj veliko zanimanje za izvedbo takšne delavnice, vsaj sodeč po kratkem vprašalniku, ki smo ga izvedli.

# Opis zahtev

## Funkcionalne zahteve

1. Osnove fotografije:

* Osvetlitev
* Kadriranje
* Kompozicija
* Globinska ostrina

1. Shranjevanje fotografije:

* Označevanje in arhiviranje fotografij
* Shranjevanje v oblaku

1. Osnove obdelave fotografije

* Adobe Lightroom CC in Adobe Photoshop CC

1. Izdelava spletne strani v Wordpress

* Priprava foto galerije

## Tehnične zahteve

* Prenosni računalniki
* Fotoaparati
* Projektor
* Licenca za Adobe Lightroom in Photoshop CC

## Poslovne zahteve

* Učinkovit izkoristek prostega časa
* Ob zadostnem številu udeležencev pričakovan manjši dobiček

# Cilji projekta

Cilj našega projekta je izdelati delavnico, ki je namenjena hobi fotografom, kakor tistim, ki bi se radi naučili osnove fotografije, pa tega znanja še nimajo.

* spoznavanje osnov fotografije ter njihova obdelava in objava
* prijetno druženje na terenu
* kakovostno preživljanje prostega časa
* s fotografijo spoznavamo mestno jedro in znamenitosti
* naučimo se izdelati preprosto spletno stran

# Ključni produkti

* fotografska delavnica
* spletna stran
* Objava v lokalnih časopisih in socialnih omrežjih
* Licence za ADOBE programe
* Vabila, letaki

# Mejniki

1. Elaborat
2. Analiza obstoječega stanja - anketni vprašalnik, intervju
3. Pridobivanje sponzorjev - opcijsko
4. Zakup spletnega prostora in registracija domene, ter odpiranje profilov na socialnih omrežjih
5. Izdelava spletne strani delavnice, letakov in vabil
6. Oglaševanje in zbiranje prijav
7. Izvedba delavnice
8. Analiza uspešnosti

# Ocena stroškov

Ocena vodje projekta je, da bi sama priprava projekta še pred izvedbo stala približno 500€, v kar je vključena nabava materiala in licenc za aplikacije ter zakup spletnega prostora in domene.

Med izvajanjem projekta nastanejo tudi stroški najema prostora, ki bi ob izvedbi delavnice v trajanju 20 ur znašali približno 600€.

* Najem strežnika in domene za obdobje enega leta: približno 50€ / leto
* Najem prostorov za izvedbo delavnice: približno 30€ / uro
* Naročilo letakov: 10€ za 100 KOS
* Nakup LCD projektorja: 300€
* Licenca za Adobe Photoshopa in Adobe Illustrator: 150€ / leto

# Ocena časa

Pred izvedbo projekta:

* Zbiranje podatkov s vprašalniki: 5 dni
* Izdelava letakov in vabil: približno 7 dni
* Izdelava spletne in Facebook strani za prijavo: približno 10 dni
* Izdelava prosojnic in ostalega materiala za delavnico: 3 dni

Med izvajanjem projekta:

* Izvedba delavnice:20 ur v trajanju 14 dni
* Analiza uspešnosti delavnice: 3 dni

Projekt bi normalnih pogojih moral biti pripravljen v roku meseca dni.

# Predpostavke

Da bi projekt lahko označili kot uspešno izveden, je potrebno izvesti vsaj 2-3 delavnici, ob primernem številu kandidatov, ki bi se udeležili tečaja fotografije. S tem bi že pokrili stroške zagona delavnice in morda upali tudi na manjši dobiček. Če bi ugotovili, da so udeleženci zadovoljni in z nasmehom odhajali iz delavnice, bi izvajali ponovitve vsaj za obdobje enega leta,v kolikor bi se pokazalo, da imamo še zmeraj zadostno število prijav.

# Omejitve

Pri našem projektu kot edino omejitev vidimo začetne stroške, saj se bojimo, da nam ne bi uspelo zbrati dovolj sredstev pri pripravi projekta preko sponzorjev, tako, da bi projekt morali financirati iz lastnega žepa. Ker pa za sam projekt opremo lahko kupimo oziroma najamemo v sorazmerno kratkem času, bi najverjetneje najprej zbrali prijave in vplačila za delavnico, ter tako rešili zgornji problem in pokrili problem zagona projekta, seveda ob predpostavki, da se delavnice udeleži vsaj 15 - 20 ljudi.

# Tveganja

|  |  |  |
| --- | --- | --- |
| **NOTRANJI DEJAVNIKI** | **PREDNOSTI** | **SLABOSTI** |
| * Nizki stroški za izvedbo * Stroški poslovanja zelo majhni * Prilagodljiv urnik izvedbe * V trajanju dogodka poizkusne verzije | * Premalo začetnega kapitala * Pomanjkanje znanja * Prenizka cena tečaja * Pomanjkanje tehničnih orodij |
| **ZUNANJI DEJAVNIKI** | **PRILOŽNOSTI** | **NEVARNOSTI** |
| * Pomanjkanje tovrstnih dogodkov v regiji * Velika zainteresiranost vprašanih * Malo drugačen pristop | * Majhen dobiček * Nezainteresiranost * Konkurenčni dogodki * Plačilna disciplina |

Tabela 1: SWOT analiza

# Pristop

## Priprava na delavnico

Vsekakor se je pred samo izvedbo potrebno prepričati, ali bi lahko sploh pričakovali zadostno število udeležencev v naši delavnici. V to bi se prepričali s spletno anketo in intervjuji z osebami, ki jih fotografija zanima, tako bi določili potek in načrt delavnice.

Preveriti bi morali možnosti najema prostorov in iskati najustreznejšo lokacijo in ponudbo. Zakupili bi domeno in spletni prostor za obdobje enega leta, ter licence za programe, ki so potrebni za obdelavo fotografij.

Delavnico bi oglaševali z letaki in pa objavah na naši spletni strani, ter vabili na socialnih omrežjih, in tako zbirali prijave.

## Izvedba delavnice

Najprej bi se v predavalnici naučili nekaj osnov fotografije, ki bi jih kasneje poizkušali uporabiti tudi na terenu. Z zajetnim kupčkom fotografij, bi se zopet odpravili v predavalnico, kjer bi udeležence naučili označevanja fotografij, osnove obdelave in pa shranjevanje fotografij, tako na napravah za shranjevanjem kakor tudi shranjevanje v oblaku. Da bi lahko rezultate dela prikazali svojim bližnjim, ali po izbiri tudi širšemu občinstvu, bi tudi naredili osnovno Wordpress spletno stran, ali pa slike objavili na spletni strani delavnice.

## Analiza uspešnosti

Po končani delavni bi merili uspešnost našega projekta, in sicer bi že na koncu delavnice udeleženci izpolnili vprašalnik o zadovoljstvu in uspešnosti delavnice, podali bi predloge za njeno izboljšavo, ter morda izrazili željo po dodatnem znanju iz področja fotografije.

# Udeleženci projekta

V projekt so vključene naslednje osebe:

vodja projekta - priprava na projekt, analize in poročila, odločanje o poteku dela in procesih na projektu, nabava materiala za izvedbo projekta.

fotograf - delo na terenu z udeleženci in v predavalnici